b'\n_START_ARTICLE_\nGrand Produkcija\n_START_SECTION_\nPovijest\n_START_PARAGRAPH_\nGrand produkciju osnovali su 1998. godine Sa\xc5\xa1a Popovi\xc4\x87 i Lepa Brena, \xc4\x8dlanovi nekada\xc5\xa1njeg popularnog jugoslavenskog glazbenog sastava Slatki greh.  Iste godine, dotada\xc5\xa1nja glazbena produkcija ZaM, promijenila je vlasnika, \xc5\xa1to je Popovi\xc4\x87a i Brenu navelo da napuste ZaM i osnuju vlastitu produkcijsku ku\xc4\x87u. 3. prosinca 1998. godine prikazana je prva zabavno-glazbena emisija, nazvana Grand Show, te se taj datum uzima kao ro\xc4\x91endan Granda. U prvim godinama, zna\xc4\x8dajnija voditeljica bila je Suzana Man\xc4\x8di\xc4\x87. Osim Grand Show -a, s emitiranjem je ubrzo krenula i Grand Parada. _NEWLINE_Godine 2003. gletatelji u tada\xc5\xa1njoj Srbiji i Crnog Gori imali su priliku pratiti glazbeno natjecanje Zvezde Granda na televiziji Pink, u kome se sistemom eliminacije mnogobrojnih natjecatelja biralo \xc5\xa1est najboljih nepoznatih pjeva\xc4\x8da i pjeva\xc4\x8dica. Prvo izdanje natjecanja lansiralo je karijeru Tanje Savi\xc4\x87. Zvezde Granda uskoro su poprimile regionalni karakter i pro\xc5\xa1irile potragu za talentima na Makedoniju te Bosnu i Hercegovinu. Posljednih nekoliko godina, na natjecanju se pojavljuju i kandidati te kandidatkinje iz Hrvatske, Slovenije, Bugarske te ostalih europskih zemalja gdje \xc5\xbeive emigrati iz zemalja biv\xc5\xa1e Jugoslavije. _NEWLINE_Trenutno, jedan od najuspje\xc5\xa1nijih regionalnih lovaca na glazbene talente prikazuje se na Prvoj srpskoj televiziji u Srbiji, Novoj BH u Bosni i Hercegovini, Novoj M u Crnoj Gori te Kanal 5 u Makedoniji. Tako\xc4\x91er, sve emisije dostupne su i na slu\xc5\xbebenom Youtube kanalu produkcije. U sezoni 2018./19. \xc4\x8dlanovi \xc5\xbeirija glasovanjem za odre\xc4\x91enog kandidata ili kandidatkinju lictiraju automatski za priliku da postanu mentor ili mentorica tog natjecatelja pa se, osim natjecatelja, me\xc4\x91usobno nadme\xc4\x87u i \xc4\x8dlanovi \xc5\xbeirija sa svojim timovima suradnika.'